Public procurement notice: Contract Award Notice
Published: 2023-03-14
Buyer: Pohjois-Karjalan hyvinvointialue – Siun sote
Country: FI
Contract type: Services
Procedure: Open procedure
CPV classification: 85121000: Medical services | 85121200: Specialist medical services | 85121270 | 85141000: Services provided by medical personnel | 85141220

Technical requirements: 1) Hankintayksiköiden työntekijöiden työterveyspalvelujen hankinta; Hankinta toteutetaan siten, että kilpailussa valitaan yksi palveluntuottaja ja jokainen tilaajaorganisaatio sopii kilpailutuksen voittaneen palveluntuottajan kanssa oman sopimuksen ja pääsee kehittämään palvelujaan sopimuksen puitteissa. Osapuolet aloittavat kumppanuuden tarjouspyynnön liitteenä olevien palvelussopimusluonnosten ja toimintasuunnitelmien mukaisesti.
2) Työterveyshuollon järjestämisvastuun alaisten yritysten työterveyshuollon palvelujen tuottamisvastuu siirtyy lain mukaisesti 1.1.2023 alkaen hyvinvointialueelle; Hankintaan sisältyy työntekijöille tuotettavien työterveyspalvelujen lisäksi myös Pohjois-Karjalan hyvinvointialueella sijaitseville työpaikoilla työskenteleville työntekijöille ja yrittäjille lain mukaisen järjestämisvastuun perusteella järjestettävät työterveyshuoltopalvelut.
3) Siun työterveys Oy:n koko osakekantaa koskeva yrityskauppa; Tarjouskilpailun voittaja tuottaa palvelut hankintayksiköille ja ostaa Siun työterveys Oy:n koko osakekannan. Hankinta sisältää nykyisen työterveyspalveluiden tuottajan Siun työterveys Oy:n koko osakekannan myynnin. Siun Työterveydellä on n. 25 000 henkilöasiakasta, 12 toimipistettä sekä n. 80 työntekijää. Yhtiön liikevaihto vuonna 2021 oli n. 7,2 miljoonaa euroa.
Tässä hankintamenettelyssä on julkisia ja salassapitoa edellyttäviä hankinta-asiakirjoja. Hankintamenettelyn ensimmäisessä vaiheessa julkaistaan hankintailmoitus ja tarjouspyyntö, sekä sen julkiset liiteasiakirjat. Lisäksi kuvataan menettely, jossa kerrotaan, miten ja mitkä ehdot tarjoajan/ehdokkaan tulee täyttää saadakseen Siun työterveys Oy:n salassapitoa edellyttävät asiakirjat.
Hankinnan tarkempi kuvaus liitteessä B. Hankintamenettelyn kuvaus Siun työterveys Oy sekä muissa hankinta-asiakirjoissa joihin tarjoajan on tutustuttava.
Kuvaus hankinnasta tarkemmin liitteessä B. Hankintamenettelyn kuvaus Siun työterveys Oy, sekä muissa hankinta-asiakirjoissa.
Työterveyshuoltopalvelujen yhteiskilpailutus ja Siun soten omistamien Siun Työterveys Oy:n osakkeiden myyminen 3816/00.01.06.00/2022
Yhtymähallitus antaa Siun Työterveys Oy:lle omistajaohjauksellisen toimeksiannon, jonka mukaan yhtiön tulee mahdollistaa suunnattu osakeanti kuntayhtymän jäsenkunnille, joka mahdollistaa yhtiön säilymisen kuntien sidosyksikkönä 1.1.2023 jälkeen. Kuntien on mahdollista tämän jälkeen hankkia jatkossakin työterveyshuoltopalvelut kilpailuttamatta Siun Työterveys Oy:ltä. Yhtiön osakassopimukseen tulee ottaa sidosyksikköaseman kannalta tarpeelliset määräykset.
BDO:n myyntitoimeksiannon mukaisesti Siun soten ja sen jäsenkuntien työterveyshuoltopalvelut kilpailutettiin kaikkien toimijoiden yhteiskilpailutuksena. Työterveyshuollon laatukriteerit laadittiin yhteistyössä Siun soten ja kuntien edustajien kanssa. Lähtökohtana työterveyshuoltopalvelun sisällölle oli nykyinen palvelutaso, johon edellytettiin saatavan laatukriteeristössä kuvatut parannukset tietyn määräajan kuluessa. Palvelu hinta olisi ollut nykyinen ja ratkaiseva valintakriteeri olisi ollut yhtiön osakekannasta tarjottu myyntihinta. Määräaikaan mennessä saapui yksi tarjous, joka olisi ollut hyväksyttävissä myös osakkeista tarjotun hinnan osalta. Hankintamenettelyyn liittyi yrityskaupoissa tyypillinen DD -menettely (due diligence), jossa tarjouksen tekijä suorittaa yhtiöön kaikenkattavan tarkastuksen yrityskauppaan liittyvistä riskeistä.
Tarjoyspyyntöasiakirjoissa DD-menettelyn oli varauduttu siten, että tarkastuksessa ilmenneiden olennaisten löydösten perusteella tarjouksentekijällä on oikeus vetäytyä tarjouksesta: Vetäytyminen on mahdollista vain, jos tarkentavassa DD- vaiheessa ilmenee sellaisia erityisen olennaisia tietoja, joiden vuoksi tarjoajaa ei voida kohtuudella vaatia pitäytymään aiempien tietojensa nojalla tekemässään tarjouksessa, eikä näiden tietojen vaikutuksesta kauppahintaan päästä yhtiön omistajien kanssa sopimukseen.
DD -tarkastuksessa esiin tulleiden havaintojen perusteella tarjouksen tekijä ilmoitti 2.11.2022 saapuneella kirjeellä vetäytyvänsä tarjouksesta.
Vetäytymistä perusteltiin enisijaisesti yhtiön lääkäriresurssin olennaisella vähentymisellä hankintamenettelyn kuluessa. Kirje esityslistan oheismateriaalina (salassa pidettävä, JulKL 24 § 1 mom. 20 -kohta). Koska kilpailutuksessa saatiin vain yksi tarjous, joka ei enää ole voimassa, hankintamenettely on päättynyt, eikä se johda Siun Työterveys Oy:n
osakekannan myyntiin eikä työterveyshuoltopalvelujen hankintaan. Siun Työterveys Oy säilyy kuntayhtymän ja 1.1.2023 lukien hyvinvointialueen omistuksessa olevana yhtiönä. Kuntayhtymä ja hyvinvointialue hankkii jatkossa työterveyshuoltopalvelut omistamaltaan yhtiöltä. Jotta myös Pohjois-Karjalan kunnilla on mahdollisuus hankkia lakisääteiset työterveyshuoltopalvelunsa ilman katkosta, Siun Työterveys Oy:n tulee mahdollistaa kuntien tuleminen yhtiön osakkeenomistajiksi säilyttääkseen kuntien sidosyksikköaseman suhteessa yhtiöön. Tämän vuoksi on syytä omistajaohjauksellisesti kehottaa yhtiötä järjestämään suunnattu osakeanti Pohjois-Karjalan kunnille ja huomioimaan yhtiön
Päätöksestä ei kuntalain (410/2015) 136 §:n mukaan saa tehdä oikaisuvaatimusta tai kunnallisvalitusta, koska päätös koskee vain valmistelua tai täytäntöönpanoa.